Naufragiați în spațiu. Situația astronauților care au ajuns pe ISS cu capsula Boeing Starliner este din ce în ce mai incertă
Defecțiunile la capsula Boeing Starliner, care a dus pe ISS doi astronauți la începutul lunii iunie, au transformat misiunea care trebuia să dureze o săptămână într-un coșmar logistic. NASA e forțată să amâne acum și trimiterea de noi astronauți pe Stația Spațială Internațională (ISS) ce trebuiau să îi înlocuiască pe cei patru membri Crew-8 programați să se întoarcă acasă cu SpaceX în luna august.